**LAZDIJŲ RAJONO SAVIVALDYBĖS TARYBA**

**SPRENDIMAS**

# DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR. 5TS-1351 „DĖL VIEŠAME AUKCIONE PARDUODAMO LAZDIJŲ RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO

#

2018 m. lapkričio 12 d. Nr. 34-1516

Lazdijai

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 4 dalimi, Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“, 12 ir 21 punktais, Lazdijų rajono savivaldybės tarybos 2015 m. spalio 23 d. sprendimo Nr. [5TS-196](http://www.infolex.lt/lazdijai/Default.aspx?Id=3&DocId=36936) „Dėl periodiškumo nustatymo“ 1 punktu bei atsižvelgdama į Lazdijų rajono savivaldybės administracijos direktoriaus 2018 m. rugpjūčio 28 d. įsakymą Nr. [10V-732](http://www.infolex.lt/lazdijai/Default.aspx?Id=3&DocId=48672) „Dėl nekilnojamojo turto pripažinimo nereikalingu ir netinkamu naudoti“, Lazdijų rajono savivaldybės taryba n u s p r e n d ž i a:

 1. Pakeisti Viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašą, patvirtintą Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1351 „Dėl Viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“, ir papildyti 41 punktu:

|  |  |  |
| --- | --- | --- |
|  Eil. Nr. | Nekilnojamojo turto pavadinimas, adresas, trumpa objekto charakteristika | Turto (daikto) likutinė vertė tūkst. Eur |
| 41. | Pastatas-gyvenamasis namas (unikalus Nr. 4400-5011-4948, bendras plotas 226,85 kv. m, pažymėjimas plane 1A1m, statybos metai 1900 m., avarinis), esantis Lazdijų r. sav., Lazdijų sen., Dumblio k., Ežerų g. 46 | 8,57 |

 2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Artūras Margelis

Parengė

Ineta Junelienė

2018-11-06

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1351**](http://www.infolex.lt/lazdijai/Default.aspx?Id=3&DocId=33802) **„DĖL VIEŠAME AUKCIONE PARDUODAMO LAZDIJŲ RAJONO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-11-06

 Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2014 m. lapkričio 13 d. sprendimo Nr. [5TS-1351](http://www.infolex.lt/lazdijai/Default.aspx?Id=3&DocId=33802) „Dėl Viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ pakeitimo paruoštas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 4 dalimi, Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“, 12 ir 21 punktais, Lazdijų rajono savivaldybės tarybos 2015 m. spalio 23 d. sprendimo Nr. [5TS-196](http://www.infolex.lt/lazdijai/Default.aspx?Id=3&DocId=36936) „Dėl periodiškumo nustatymo“ 1 punktu bei atsižvelgiant į Lazdijų rajono savivaldybės administracijos direktoriaus 2018 m. rugpjūčio 28 d. įsakymą Nr. 10V-732 „Dėl nekilnojamojo turto pripažinimo nereikalingu ir netinkamu naudoti“.

 Gyvenamasis namas (unikalus Nr. 4400-5011-4948, bendras plotas 226,85 kv. m, pažymėjimas plane 1A1m, statybos metai 1900 m., avarinis), esantis Lazdijų r. sav. Lazdijų sen. Dumblio k. Ežerų g. 46, nuosavybės teise priklauso Lazdijų rajono savivaldybei ir šiuo metu valdomas Lazdijų rajono savivaldybės administracijos patikėjimo teise bei yra įtrauktas į Lazdijų rajono savivaldybės administracijos apskaitą. Gyvenamasis namas yra nenaudojamas ir savivaldybės funkcijoms vykdyti nereikalingas. Gyvenamojo namo būklė yra avarinė ir neatitinka esminių statinio reikalavimų. Todėl Lazdijų rajono savivaldybės administracijos direktorius 2018 m. rugpjūčio 28 d. įsakymu Nr. 10V-732 „Dėl nekilnojamojo turto pripažinimo nereikalingu ir netinkamu naudoti“ pasiūlė Lazdijų rajono savivaldybės tarybai nereikalingą ir netinkamą (negalimą) naudoti nekilnojamąjį turtą įtraukti į Viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašą.

 Šio projekto tikslas – papildyti viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašą Lazdijų rajono savivaldybei nuosavybės teise priklausančiu šiuo nekilnojamuoju turtu pastatu-gyvenamuoju namu (unikalus Nr. 4400-5011-4948, bendras plotas 226,85 kv. m, pažymėjimas plane 1A1m, statybos metai 1900 m., avarinis), esančiu Lazdijų r. sav. Lazdijų sen. Dumblio k. Ežerų g. 46.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė